Мелла а шайх теша хала долу эпизодаш кIеззиг бен яц романехь (масала, Абусолтас Садо дIаволларх, Iумара лагерехь лелийначарах ерш а). Амма коьртаниг схьа а ца къастош, дерригенах а дийцаро мелла а яхйо роман, турпалхой а сов дукха бу, шайн цIераш яхар бен, амалшца вовшех а ца къаьсташ. Хетарехь, «Цакагбелларш» романан керла книгаш тIаьхьарчу шерашкахьлера халкъан дахарх хир ю. Кхечара язйинарг тидаме а оьцуш, яздархочо исбаьхьаллин агIон тIе тидам сов бахийта беза аьлла хета.